شه‌فه‌ق نيوز/ رووژنامه‌ى ده‌يل مه‌يل بريتانى ئاشكراى ئه‌وه‌ كرد ك ته‌قينه‌وه‌يل گه‌ورايگ له‌ گه‌وراترين نه‌فتپاڵوو له‌ كه‌نه‌دا روێداگه‌ و دويه‌كه‌ڵ فره‌يگ له‌شوونى هه‌ڵساگه‌.
رووژنامه‌گه‌ وت: ته‌قينه‌وه‌ له‌ نه‌فتپاڵوو كومپانياێ "ئێرفينغ ئۆيل" له‌ ناوچه‌ى سان - جان روێداگه‌و دوياخريش ئاگر گه‌ورايگ له‌لى كه‌فته‌سه‌و، ك ئيسه‌يش مه‌زه‌نه‌ێ ئه‌و مه‌سه‌له‌ ئه‌كريه‌ێد له‌وه‌ر ئاشكراكردن زانيارى زياتر ئه‌را زه‌ره‌ده‌يلێ.
جى باسه‌، ئه‌و نه‌فتاپڵووه‌ رووژانه‌ زياتر له‌ 32 هه‌زار به‌رميل له‌ سووزه‌مه‌نى ديزڵ و روين ديزڵ و سوزه‌مه‌نى ته‌ياره‌يل و مادده‌يل تر له‌ به‌رهه‌مه‌يل پترۆڵ ئه‌يه‌رێده‌ به‌رهه‌م ك گرنگترين نه‌قتپاڵووييگه‌ له‌ وڵاته‌گه‌ و زياتر له‌ نيمه‌ى ئه‌و به‌رهه‌مه‌يله‌ هه‌نارده‌ى وڵاته‌يل يه‌كگرتگ ئه‌كا.
